रही सही कसर कम्प्यूटर और मोबाइल फोन ने पूरी कर दी है. बच्चे अपने खाली समय में इन्ही उपकरणों से चिपके रहते हैं. दौड़ने, खेलने कूदने जैसे बाह्य क्रिया कलापों में उनकी कोई दिलचस्पी नहीं हैं. इंटरनेट और वीडियो गेम की लत, एक गंभीर समस्या का रूप ले चुकी है, जिसका सीधा असर बच्चों के स्वास्थ्य पर पड़ रहा है. ज़िम्मेदार नागरिकों की हैसियत से हमें अपने रहने के स्थानों में 'उपवन संस्कृति' को फिर से वापस लाना होगा, ताकि खुली हवा में साँस लेते हुए, हम शारीरिक व्यायाम के लाभ उठा सकें. स्कूल कॉलेजों में खेलकूद और योगाभ्यास को बढ़ावा दिया जाना चाहिए. मोटर बाइक और कार के स्थान पर युवक युवतियों में सायकिल चलाना एक आधुनिक फैशन के रूप में विकसित करना होगा.